Up-13/06
Natisni
Opravilna št.:
Up-13/06
Datum odločitve:
17. 3. 2006
ECLI:
ECLI:SI:USRS:2006:Up.13.06
Akt:
Ustavna pritožba A. A. zoper sklep Višjega sodišča v Ljubljani št. I Cp 1035/2005 z dne 24. 8. 2005 v zvezi s sklepom Okrajnega sodišča v Novem mestu št. N 22/2003 z dne 1. 9. 2004
Izrek:
Ustavna pritožba A. A. zoper sklep Višjega sodišča v Ljubljani št. I Cp 1035/2005 z dne 24. 8. 2005 v zvezi s sklepom Okrajnega sodišča v Novem mestu št. N 22/2003 z dne 1. 9. 2004 se zavrže.
Evidenčni stavek:
Ustavna pritožba je prepozna, zato jo je Ustavno sodišče zavrglo. Vložitev pobude za vložitev zahteve za varstvo zakonitosti na Vrhovno državno tožilstvo ne varuje roka za vložitev ustavne pritožbe.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
4. 1. 2006
Vrsta odločitve:
sklep
Vrsta rešitve:
zavrženje
Dokument:
US26181
Dokument v PDF obliki:
Up-13-06.pdf
115 KB
Prenesite datoteko
Up-13/06-5
17. 3. 2006
SKLEP
Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnik v Z., na seji senata dne 28. februarja 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sklep Višjega sodišča v Ljubljani št. I Cp 1035/2005 z dne 24. 8. 2005 v zvezi s sklepom Okrajnega sodišča v Novem mestu št. N 22/2003 z dne 1. 9. 2004 se zavrže.
Obrazložitev
1. Pritožnik je dne 3. 1. 2006 vložil ustavno pritožbo zoper sodno odločbo, navedeno v izreku. Navaja, da je dne 19. 9. 2005 poslal pobudo Vrhovnemu državnemu tožilstvu za vložitev zahteve za varstvo zakonitosti in da mu je Vrhovno državno tožilstvo dne 13. 12. 2005 odgovorilo, da zahteve za varstvo zakonitosti ne bo vložilo. Zato pritožnik meni, da so podane posebne okoliščine, iz katerih izhaja, da je ustavna pritožba pravočasna.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.
3. Iz  "predloga za vložitev zahteve za varstvo zakonitosti"  in iz navedb pritožnika izhaja, da je bila pobuda za vložitev zahteve za varstvo zakonitosti zoper sklep Višjega sodišča v Ljubljani št. I Cp  1035/2005 vložena dne 19. 9. 2005. Iz tega je mogoče sklepati, da je bil izpodbijan sklep Višjega sodišča vročen pred oziroma najkasneje do 19. 9. 2005. Ustavno sodišče je že večkrat poudarilo, da vložitev pobude za vložitev zahteve za varstvo zakonitosti na Vrhovno državno tožilstvo ne varuje roka za vložitev ustavne pritožbe in ne vpliva na tek roka za vložitev ustavne pritožbe zoper izpodbijano sodno odločbo. Ustavna pritožba, vložena dne 3. 1. 2006, je torej prepozna, zato jo je Ustavno sodišče zavrglo.
4. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan